Trofæjagt i Karup Å. Del 2. - Riverfisher
Det er jo ikke alene det, at fiskene i åen er store og stærke. Det er også de omgivelser der findes i ådalen, der udfordrer lystfiskeren. Omgivelser, der tvinger én til at forsøge at gøre sig nogle ”taktiske overvejelser” i løbet af fighten med fisken.
"Hvordan tackler vi så disse udfordringer"?
Læs mere om det her i del 2.
Tab og vind.
Fiskeriet i åen er ikke ”let”, og at det ikke altid går som man ønsker sig, er bare en del af charmen… heldigvis. Hvis de store fisk var så nemme at få på land, ville åen nok heller ikke tryllebinde så mange havørredfiskere ;-)
Pointen med beretningen i Del 1 om én af de gode fisk jeg mistede for nogle år tilbage, er jo også at netop det at ”miste fisk” bare hører med til ”gamet” ved åen :-)
Dengang var udfaldet af fighten resultatet af en kombination af en drønstærk fisk, et par store vandranunkler, og slutteligt et sumpområde der begrænsede mine manøvre muligheder. Disse faktorer betød at fisken endte med at gå fri! Og fisken havde så sandelig fortjent sin frihed, efter dens indsats :-)
Fisken delte selvfølgelig ikke mit niveau af taktiske overvejelser under fighten. Hverken i forhold til de manøvrer den foretog sig, ligesom den heller ikke havde overblik eller indsigt i de udfordringer den dermed stillede mig i oppe på åbrinken!
Den var bare stærk, og gjorde hvad den kunne for at befri sig. Jeg gjorde også hvad jeg kunne i den givne situation. Selv i bagklogskabens klare lys, ville jeg nok heller ikke have gjort noget som helst anderledes.
Men når jeg tænker tilbage på denne oplevelse, så syntes jeg nu alligevel at det er sjovt, at jeg efter fighten var efterladt med indtrykket af, at fisken ”udmanøvrerede mig totalt”!
Vi gjorde begge hvad vi kunne… og den vandt slaget :-)
Mistes drømmefisken, får man som minimum en mindeværdig oplevelse med derfra. For det at mærke styrken fra én af åens store fisk, er i sig selv en unik oplevelse … også selvom man ikke får den på land!
Er man villig til at ligge en god indsats langs Karup Å, kommer man før eller siden i kontakt med én af åens trofæ fisk. Jeg har selv været heldig at opleve dette fænomen flere gange, henover de sæsoner jeg har fisket i åen. Særlig én af disse kontakter, var helt uden for kategori!
Jeg skal ikke trætte læsere af denne blog med gætterier omkring fiskens størrelse. Men jeg kan sige at jeg efter en meget kort fight, var efterladt med indtrykket af at have været tøjret til et godstog… indtil jeg blev smidt af!
På intet tidspunkt i den korte fight, opnåede jeg noget niveau af kontrol. Og fisken, der viste sig at være kroget yderligt på ydersiden af kæben, gik til sidst fri ud af vandet i en vanvittig manøvre, og røg så af! Da jeg fik min flue i hånden igen, så min krog noget sørgelig ud :-)
Et vulgært kraft display!
Da jeg fik min flue i hånden igen, så min krog noget sørgelig ud...!
Det siger sig selv, at jeg herefter løbende igennem resten af sæsonen var forbi denne standplads i åen… utallige gange ;-) Og hver gang selvfølgelig med håbet om et gensyn med giganten.
Men fisken var enten totalt ligeglad, eller for længst trukket videre opad i åen. Jeg så i hvert fald ikke mere til den resten af den sæson. Måske standpladsen holder en gigant igen næste år :-)
Detaljerede oplevelser fra drabelige fights med store stærke fisk, brænder sig ind i hukommelsen på én. Både hvad angår de fisk, man er heldig og få på land. Men i særdeleshed også dem som man mister.
Mine oplevelser der knytter sig til hver enkelt af de store fisk jeg har mistet, har igennem årene fået en særlig plads i mit lystfiskerhjerte. Det lyder måske lidt mærkeligt, at man efterfølgende kan finde glæde ved, at have oplevet at miste en stor havørred i Karup Å?
Det svider da også gevaldigt de første gange man prøver det. Men som årene går, lærer man jo at det netop er en præmis man simpelthen bare skal acceptere, når man fisker i Karup Å. For man får altså bare IKKE dem alle sammen på land :-)
Hvordan forbedrer vi vores chance for at lande vores drømmefisk?
Det er jo ikke det alene, at fiskene er store og stærke. Det er jo også de til tider udfordrende omgivelser der findes i ådalen. Omgivelser der udfordrer lystfiskeren, og tvinger én til at forsøge at gøre sig nogle ”taktiske overvejelser” i løbet af fighten med fisken.
Derfor er det heller ikke givet, at udfaldet af en kamp med én af åens store fisk, altid går ud til éns fordel... heller ikke selvom man ”gør alting rigtigt”.
”Men hvordan kan vi så forbedre vores chancer for at lande vores drømmefisk”?
Vi kan starte med, at forsøge at få et overblik over de fysiske udfordringer, som vi møder langs åen.
Udfordringer i ådalen.
Langs de enkelte stræk i ådalen, kan de fysiske omgivelser have stor indflydelse på, hvordan fighten med fisken udvikler sig.
Nedenstående er eksempler på, hvad man under fighten med en havørred i trofæstørrelse også kan risikere at skulle tackle langs Karup Å.
På nogle strækninger af åen er der kun enkelte af de her nævnte udfordringer til stede. På andre stræk, kan det være en kombination af flere af de her nævnte parametre, der skal iagttages. Det kan eksempelvis være:
· Træer eller tæt pilekrat på egen bred man skal udenom, henover eller igennem!
· Broer eller spange der skal passeres… enten over eller under!
· Brede og dybe grøfter.
· Elhegn der går tæt langs åen.
· Høje og tætte siv på brinken.
· Stejle skrænter langs åen.
· Kraftig grødevækst i selve åen.
· Rødder fra træer eller siv, som fisken kan vikle line eller krog ind i.
· Sump områder som man må forsøge at manøvrere sig selv forbi, eller igennem.
Se eksempler på de udfordringer du møder ved åen her i galleriet.
Alt sammen udfordrende fysiske forhold, der stiller krav til lystfiskerens overblik og evne til at træffe nogle valg i kampens hede med storfisken.
Og så skal vi jo heller ikke glemme, at man under fighten jo som regel skal forsøge at styre sin drømmefisk udenom de nævnte forhindringer… i nattens mørke timer!
Derfor er det gode gamle råd med, at man som førstegangsbesøgende lystfisker ved Karup Å lige går den udvalgte strækning igennem i dagslys, inden man begynder fiskeriet i de mørke timer, stadig rigtig godt at tage med i betragtning langs åen.
For uanset, om man er førstegangsbesøgende, eller om man jævnligt besøger åen, så er det guld værd at man kender den udvalgte å strækning, og dens ”fysiske udfordringer”.
Hvis man nu skulle være så heldig at kroge en ”trofæ fisk”, øger kendskabet til å strækningen nemlig oddsene for at lande fisken betragteligt :-)
9,95 kg og 89 cm.
*NOTE: Gik amok efter den blev kroget, og sprang med det samme vildt ud af vandet flere gange i træk… hver gang i en vanvittig og ukontrolleret saltomortale! Var også meget interesseret i en stor vandranunkel på strækningen, men den fik ikke lov til at bore sig derind :-)
Et godt indblik i de fysiske udfordringer på strækningen, er dog stadig ingen garanti for at man får landet sin drømmefisk! Man skal også stadig være lidt heldig, når det kommer til de helt store fisk :-)
Åens trofæ fisk er stærke, og vi er jo ikke altid herrer over hvor de svømmer hen under fighten. Det kunne jo være man tabte slaget i sump og vandranunkler, selvom man syntes man har gjort hvad man kunne i selve situationen ;-)
”Men hvordan kan vi så yderligere forbedre vores chancer for at lande vores drømmefisk”?
Ved at anvende solidt grej, og vide hvordan vi bedst kan udtrætte fisken med vores grej.
Læs mere om det i del 3 og 4.